# Bamako

| Bamako
 |
| --- |
| Pogled na centar grada i rijeku NigerPogled na centar grada i rijeku Niger |
|  |
| Koordinate: ﻿ / ﻿ |
| **Država** |  Mali
 |
| **Regija** | Distrikt Bamako
 |
| **Okrug** | Bamako
 |
|  |
| **Površina**  |
|  - **Ukupna** | 252 km²
 |
| **Visina** | 350
 |
|  |
| **Stanovništvo** (1987.)
 |
|  - **Grad** | 658.275
 |
|  |
| **Vremenska zona** | UTC+0 (UTC+0)
 |
| Karta
 |
| Bamakoclass=notpageimage| Bamako na karti Malija
 |

**Bamako** je glavni grad afričke države Mali u Sahelu, od 658.275 stanovnika po popisu obavljenom 1987. godine, a po procjenama iz 2009. grad ima 1,809.106 stanovnika. Grad je izdvojena administrativno jedinica Bamako s vlastitom samoupravom. Ime grada na jeziku bambara znači *krokodilska rijeka*.

Toranj Afrika

## Geografija

Bamako leži uz obale rijeke Niger, na jugozapadu Malija. Kod Bamaka rijeka Niger ima slapove (*Sotuba*) koji su granica između gornjeg i srednjeg toka rijeke. Rijeka često plavi, zbog toga se grad ne širi uz obale rijeke. Bamako leži u ravnici, osim sjevernog dijela grada kod kojeg se uzdižu brda i gdje se nalaze predsjednička palača i centralna bolnica.

## Klima

Bamako ima vruću i vlažnu sahelsku klimu, jednu mješavinu između tropske monsunske i savanske klime, po Köppenovoj klasifikaciji klime. U Bamaku je jako vruće tokom cijele godine, prosječna temperatura je preko 30 °C, najtopliji mjeseci su mart, april i maj kada se temperature penju do 39 °C. Rekordne temperature od 46 °C zabilježene su u maju, a nahladnije je od novembra do februara kad bude 16 do 19 °C. Ipak, i tada može biti vruće, čak do 47 °C. Tokom zime, od oktobra do aprila, ima vrlo malo oborina. Nešto malo kiše padne između decembra i februara, a najviše padne između jula i septembra.

| **Klimatološki medijani za Bamako** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 33
 | 36
 | 39
 | 39
 | 39
 | 34
 | 32
 | 31
 | 32
 | 34
 | 34
 | 33
 | **35** |
| Srednji minimum (°C)
 | 16
 | 19
 | 22
 | 24
 | 24
 | 23
 | 22
 | 22
 | 22
 | 18
 | 16
 | 17
 | **21** |
| Precipitacija (mm)
 | 0
 | 0
 | 3
 | 15
 | 74
 | 137
 | 279
 | 348
 | 206
 | 43
 | 15
 | 0
 | **1 120** |
| *Izvor:*  |

## Historija

Kada je francuska kolonijalna vojska s kapetanom Josephom-Simonom Gallienijem 1880. zauzela Bamako, to je bilo naselje od nekoliko stotina stanovnika, grupirano u nekoliko zaselaka. Bamako je 1908. postao glavni grad nekadašnje kolonije Francuski Sudan, četiri godine nakon što je dovršena dionica željezničke pruge od Kayesa na granici sa Senegalom do Bamaka, u sklopu projekta željezničke linije od Dakra do gornjeg toka rijeke Niger.

Most mučenika (Pont des Martyrs)
Bamako se danas prostire duž obje obale rijeke Niger, koja je plovna za visokog vodostaja od sredine juna do sredine decembra, u duljini od 360 km sve do Kouroussa u Gvineji. Izgradnjom kanala kod Bamaka kojom se obilaze slapovi Sotuba povećana je plovnost rijeke uzvodno sve do 1398 km udaljenog Gaoa na sjeveroistoku, tako da se poljoprivredni proizvodi iz tih uzvodnih krajeva (riža i kikiriki) sad prevoze brodovima do Bamaka, a od Bamaka nizvodno cement i naftni derivati.

Bamako je užurban grad s velikom tržnicom, botaničkim i zoološkim vrtom, i brojnim zanatlijama. U Bamaku se nalazi najveći broj industrijskih poduzeća u zemlji.
U Bamaku djeluju četiri više škole i nekoliko istraživačkih instituta. Grad se trostruko povećao brojem stanovnika u razdoblju od 1960. do 1970. godine, uglavnom zbog velike migracije iz sušom pogođenih ruralnih krajeva u zemlji. Dobar dio kuća u Bamaku izgrađene su od nepečene cigle, koje za velikih kiša teško nastradaju.

## Znamenitosti

Vladine zgrade
Najveća znamenitosti grada su njegova Velika džamija (podignuta 1970. uz pomoć Saudijske Arabije), pored Velike tržnice (Grand Marche) i katedrala Marché rose iz kolonijalnog doba.

## Privreda, transport i obrazovanje

Bamako je prije svega grad savezne administracije, ali je također važno željezničko i prometno čvorište zbog luke na rijeci Niger i veliki trgovački centar. U gradu ima nešto industrijskih pogona koji proizvode tekstil, prehrambene artikle i metalne proizvode. Grad ima međunarodni aerodrom Bamako-Senou, udaljen 15 km od centra grada u pravcu juga.

## Gradovi prijatelji

* Angers
* Bobo Dioulasso
* Dakar
* Leipzig
* Rochester
* Sao Paulo

## Reference

## Vanjske veze

* Portail Internet de la ville de Bamako au Mali Arhivirano 2009-08-22 na Wayback Machine-u (`fr`)
* *Bamako* na portalu Encyclopædia Britannica (`en`)